ມີການປະທະກັນໃໝ່ ລະຫວ່າງ ກອງກຳລັງ ຂອງໄນຈີເຣຍ ກັບກຸ່ມ Boko Haram 
ການ​ປະ​ທະ​ກັນ​ບັ້ນ​ອື່ນໆ​ອີກ ​ທີ່​ພາ​ໃຫ້​ມີ​ການ​ເສຍ​ຊີວິດ ​ໃນລັດໂບ​ໂນ ​ໃນ​ທ້າຍ​ສັບປະດາ​ຜ່ານ​ມາ​ນີ້ ​ ໄດ້​ເຮັດ​​ໃຫ້ມີ​ຄວາມ​ສົງ​ໄສ ​ກ່ຽວ​ກັບ​ການຢຸດ​ຍິງ ທີ່ໄດ້ບັນລຸກັນ.
ໄດ້ມີລາຍງານ ກ່ຽວກັບການປະທະກັນໃໝ່ ລະຫວ່າງພວກ ທະຫານໄນເຈີເຣຍ ແລະກຸ່ມຫົວຮຸນແຮງໂບໂກ-ຮາຣາມ ໃນພາກຕາເວັນອອກສຽງເໜືອຂອງໄນເຈີເຣຍ ພຽງບໍ່ເທົ່າ ໃດມື້ ຫຼັງຈາກທີ່ລັດຖະບານກ່າວວ່າ ທັງສອງຝ່າຍໄດ້ຕົກລົງ ທີ່ຈະຢຸດຍິງກັນນັ້ນ ທະຫານບົກຄົນນຶ່ງຂອງໄນຈີເຣຍ ແລະສະມາຊິກຂອງກຸ່ມທະຫານ ບ້ານພົນລະເຮືອນບອກກັບ VOA ວ່າ ພວກກະບົດໄດ້ທຳການ ໂຈມຕີເມືອງ Damboa ໃນແລງວັນອາທິດແລ້ວນີ້ ເຈົ້າໜ້າທີ່ຂອງ ໜ່ວຍສືບລັບຂອງລັດຄົນນຶ່ງກ່າວວ່າ ພວກທະຫານໄດ້ຕໍ່ສູ້ຄືນແລະ ຂັບໄລ່ພວກກະບົດຖອຍໄປ ໂດຍໄດ້ສັງຫານພວກກະບົດ 25 ຄົນ ເຫດການດັ່ງກ່າວນີ້ ແລະການປະທະກັນບັ້ນອື່ນໆອີກທີ່ພາໃຫ້ມີການເສຍຊີວິດ ໃນລັດໂບໂນ ໃນທ້າຍສັບປະດາຜ່ານມານີ້ ໄດ້ເຮັດໃຫ້ມີຄວາມສົງໄສກ່ຽວກັບການຢຸດຍິງ ທີ່ທາງເຈົ້າໜ້າທີ່ໄນເຈີເຣຍປະກາດໃຫ້ຮູ້ ໃນວັນສຸກຜ່ານມານີ້ ມີຜູ້ນຳ ຂອງກຸ່ມໂບໂກ-ຮາຣາມ ພຽງ ຄົນດຽວເທົ່ານັ້ນ ທີ່ໄດ້ຢືນຢັນການຕົກລົງຢຸດຍິງກັນນັ້ນ ແລະເຊື່ອກັນວ່າ ກຸ່ມດັ່ງກ່າວ ມີຫຼາຍໆພັກຝ່າຍ ຜູ້ຊ່ອຍຄົນນຶ່ງຂອງປະທານາທິບໍດີ Goodluck Jonathan ໄດ້ກ່າວວ່າ ທັງສອງຝ່າຍມີໝາຍກຳນົດທີ່ຈະເຈລະຈາກັນ ໃນວັນອັງຄານມື້ນີ້ ໃນປະເທດ Chad ກ່ຽວກັບການປ່ອຍຕົວ ພວກເດັກນັກຮຽນຍິງ ຫຼາຍກວ່າ 200 ຄົນ ທີ່ຖືກພວກຫົວຮຸນແຮງ ໂບໂກ ຮາຣາມ ລັກພາຕົວໄປ ໃນເດືອເມສາຜ່ານມານັ້ນ ໂຄສົກຂອງກະຊວງການຕ່າງປະເທດ ຂອງສະຫະລັດ ທ່ານນາງ Marie Harf ໄດ້ຮຽກ ຮ້ອງໃນວັນຈັນວານນີ້ ໃຫ້ທຸກພັກຝ່າຍໃນໄນເຈີເຣຍ ຈັດຕັ້ງປະຕິບັດແລະຮັກສາຂໍ້ຕົກລົງ ຢຸດຍິງກັນນັ້ນ ແລະວ່າ ສະຫະລັດຫວັງວ່າ ການຕົກລົງຢຸດຍິງດັ່ງກ່າວນີ້ ຈະນຳໄປສູ່ການປ່ອຍຕົວ ພວກເດັກນ້ອຍນັກຮຽນແມ່ຍິງເຫລົ່ານັ້ນ